RETTENS DOM (Femte Afdeling)

30. september 2003

Sag T-214/02

Marie-Angeles Martínez Valls

mod

Europa-Parlamentet

»Tjenestemænd — udvælgelsesprøve — afslag på adgang til de mundtlige prøver — aktindsigt«

Fuldstændig gengivelse på fransk II-1117

Angående:

Påstand dels om annullation af skrivelserne af 3. april 2002 og 31. maj 2002, hvorved udvælgelseskomiteen fastslog, at sagsøgeren ikke havde bestået de skriftlige prøver i udvælgelsesprøve PE/90/A, dels, med hensyn til skrivelsen af 31. maj 2002, for så vidt som udvælgelseskomiteen nægtede sagsøgeren aktindsigt i visse dokumenter, og endelig om erstatning for den skade, sagsøgeren har lidt som følge af disse skrivelser.

Udfald:

Det er ufornødent at træffe afgørelse vedrørende påstanden om annullation af skrivelsen af 31. maj 2002, for så vidt som sagsøgeren herved blev meddelt afslag på aktindsigt. Parlamentet tilpligtes at betale sagsøgeren 1 EUR i godtgørelse for den ikke-økonomiske skade, sagsøgeren har lidt. I øvrigt frifindes Parlamentet. Parlamentet bærer sine egne omkostninger samt betaler halvdelen af sagsøgerens omkostninger. Sagsøgeren bærer halvdelen af sine egne omkostninger.

Sammendrag

Tjenestemænd – institutionernes ansvar uden for kontrakt – retsstridigt afslag på udlevering af et dokument, som tvang tjenestemanden til at anlægge sag – udlevering under retsforhandlingerne – tilkendelse af økonomisk erstatning

Retspleje – foranstaltninger med henblik på sagens tilrettelæggelse – begæring om fremlæggelse af dokumenter – formodning for, at et dokument, hvis forefindeise nægtes af den sagsøgte institution, ikke ehisterer – formodningen kan afkræftes

Der består en formodning for, at et dokument, som sagsøgeren af hensyn til sagens tilrettelæggelse har begæret aktindsigt i, ikke eksisterer, såfremt den berørte institution hævder dette. Der er imidlertid tale om en simpel formodning, som sagsøgeren kan afkræfte med alle midler på grundlag af relevante og samstemmende indicier. (jf. præmis 21) Henvisning til: Retten, 12. oktober 2000, sag T-123/99, JT's Corporation mod Kommissionen, Sml. II, s. 3269, præmis 58; Retten, 25. juni 2002, sag T-311/00, British American Tobacco (Investments) mod Kommissionen, Sml. II, s. 2781, præmis 35.

Udvælgelseskomiteen råder over et vidt skøn med hensyn til det detaljerede indhold af de opgaver, der stilles under en udvælgelsesprøve. Det tilkommer alene Fællesskabets retsinstanser at efterprøve dette indhold, såfremt det går ud over de rammer, der er angivet i meddelelsen om udvælgelsesprøven, eller det ikke er i overensstemmelse med formålene med udvælgelsesprøven. (jf. præmis 35) Henvisning til: Domstolen, 8. marts 1988, forenede sager 64/86, 71/86-73/86 og 78/86, Sergio mod Kommissionen. Sml. s. 1399, præmis 22; Retten. 21. maj 1996. sag T-153/95. Kaps mod Domstolen, Sml. Pers. IA. s. 233. og II. s. 663. præmis 37.

Bedømmelseskriterierne er en uadskillelig del af de sammenlignende bedømmelser, som komitéen foretager af de forskellige ansøgeres kvalifikationer. De har til formål i ansøgernes interesse at sikre en vis ensartethed i komitéens bedømmelser. Disse kriterier er derfor omfattet af princippet om den fortrolige karakter af udvælgelseskomitéens arbejde. (jf. præmis 37) Henvisning til: Domstolen, 4. juli 1996, sag C-254/95 P, Parlamentet mod Innamorati, Sml. I, s. 3423, præmis 29.

Påstanden om erstatning for deh skade, som sagsøgeren i en tjenestemandssag har lidt, må forkastes, når der er en nær sammenhæng mellem den og annullationspåstanden, som enten er blevet afvist eller forkastet som ugrundet. (jf. præmis 43) Henvisningtil: Retten, 15. marts 1997, sag T-273/94, N. mod Kommissionen, Sml. Pers. IA, s. 97, og II, s. 289, præmis 159 og den deri nævnte retspraksis.

Ved pådømmelsen af en tjenestemands erstatningspåstand skal flere betingelser være opfyldt, for at Fællesskabet kan ifalde ansvar, idet de handlinger, institutionen foreholdes, skal være ulovlige, og der skal være lidt et tab samt være årsagsforbindelse mellem handlingerne og tabet. (jf. præmis 65) Henvisning til: Domstolen, 16. december 1987, sag 111/86, Delauche mod Kommissionen, Sml. s. 5345, præmis 30; Retten, 28. september 1999, sag T-140/97, Hautem mod EIB, Sml. Pers. IA, s. 171, og II, s. 897, præmis 83.